Fokus verander, reëls bly dieselfde
Die nuwe Covid-19-protokol waaraan alle skole moet voldoen, het ons as skool genoodsaak om aanpassings te maak ten opsigte van ons dissiplinêre beleid.
Aangesien die oortreding van die Covid-19-protokol nie net die individu gaan raak nie, maar ook kan veroorsaak dat die hele skool gesluit kan word, is dit baie belangrik dat u hierdie skrywe ernstig met u kind moet bespreek.
Die volgende aspekte word as ononderhandelbaar beskou in ons nuwe beleid:
Gereelde was van hande.
Dra van maskers te alle tye.
Dra van maskers op die korrekte wyse ( moet mond en neus bedek).
Sosiale distansiëring op busse en buite die klaskamers.
Die verontagsaming van die bogenoemde vereistes sal hanteer word as ’n kategorie 2-oortreding. Indien daar ’n herhaalde verontagsaming van Covid-19-regulasies sou wees, sal dit as ‘n kategorie 1-oortreding hanteer word.
ALLE ANDER SKOOLREËLS GELD STEEDS ten opsigte van:
Kleredrag en netheid (bv. seuns se langbroeke; dra van hoodies, dogters se skoene)
Seuns se hare moet steeds netjies wees, al is daar nie tans toegang tot haarkappers nie – geen lang kuiwe of baarde nie
Slegs Helpmekaar-maskers of mediese maskers mag gedra word – geen bont maskers nie.
Baie dankie dat u verstaan en altyd ons hande sterk maak.
Vian verwerf beoordelaarstatus
Vian Singleton het gedurende die inperking deur die National Arts Association sy beoordelaarskursus voltooi. Die studente moes op Google Classroom praktiese beoordelingsessies aflê en toetse skryf. Hy is nou ‘n amptelike Eisteddfod- en Kunswedstrydbeoordelaar.
MySchool bevoordeel óns skool
Daar is onlangs ‘n skrywe uitgestuur oor MySchool. Indien u enige verdere navrae het, kontak asb. vir Merlin Thomas by Merlin.Thomas@helpmekaar.co.za
U kan ook op Helpmekaar24 by MySchool-kaart verdere besonderhede in verband hiermee kry.
Kultuur voor die kaggel
Dis ons plek...
Hier is ‘n video om sommer weer te onthou hoe baie ons van ONS PLEK hou…